ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
केंद्रीय स्वास्थ्य मंत्रालय ने लेडी हार्डिंग मेडिकल कॉलेज में "स्वास्थ्य के लिए साइकिल" रैली का आयोजन किया
आज देश के सभी 1.56 लाख आयुष्मान भारत-स्वास्थ्य और कल्याण केंद्रों  में अन्य गतिविधियों के साथ मेगा साइकिलिंग कार्यक्रम आयोजित किए जा रहे हैं
एक साल तक संचालित होने वाले अभियान "स्वस्थ मन, स्वस्थ घर" के एक हिस्से के तहत इन गतिविधियों का आयोजन स्वस्थ जीवन के बारे में जागरूकता को बढ़ावा देने के उद्देश्य से किया जा रहा है
केंद्रीय स्वास्थ्य और परिवार कल्याण मंत्रालय ने आज दिल्ली स्थित लेडी हार्डिंग मेडिकल कॉलेज  में 'स्वास्थ्य के लिए साइकिल' की विषयवस्तु पर एक साइक्लोथॉन का आयोजन किया। इसमें बड़ी संख्या में शिक्षक, कर्मचारी और छात्रों ने बड़े उत्साह के साथ हिस्सा लिया। इस तरह की रैलियों का आयोजन शारीरिक और मानसिक स्वास्थ्य को बढ़ावा देने और हमारे नागरिकों को पर्यावरण के अनुकूल परिवहन के बारे में जागरूक करने के लिए किया जा रहा है।
आज सभी 1.56 लाख आयुष्मान भारत-स्वास्थ्य और कल्याण केंद्रों  में साइक्लोथॉन, साइकिल रैली या स्वास्थ्य के लिए साइकिल के रूप में मेगा साइकिलिंग कार्यक्रम आयोजित किए जा रहे हैं। ये गतिविधियां नवंबर, 2022 में शुरू किए गए "स्वस्थ मन, स्वस्थ घर" अभियान के एक हिस्से के तहत की जा रही हैं, जिसका उद्देश्य स्वस्थ जीवन के बारे में जागरूकता बढ़ाना है। "स्वस्थ मन, स्वस्थ घर" अभियान की संचालन अवधि एक साल  है। इसके अनुरूप देश के सभी एबी-एचडब्ल्यूसी में हर महीने की 14 तारीख को स्वास्थ्य मेलों का भी आयोजन किया जाएगा, जहां योग, जुम्बा, टेली-परामर्श, निक्षय पोषण अभियान, गैर-संचारी रोगों की जांच व दवा वितरण, सिकल सेल रोग का परीक्षण जैसी गतिविधियां आयोजित की जाएंगी।
इस पहल को आगे बढ़ाते हुए केंद्रीय स्वास्थ्य मंत्री डॉ. मनसुख मांडविया, जिन्हें साइकिल चलाने को लेकर उत्साह की वजह से "ग्रीन एमपी" के रूप में भी जाना जाता है, स्वास्थ्य और फिटनेस को बढ़ावा देने के लिए लोगों से साइकिल का उपयोग करने का लगातार अनुरोध करते रहे हैं। इसके अलावा एलएचएमसी में युवा पीढ़ी सहित प्रतिभागियों को भी शारीरिक और मानसिक लाभ सुनिश्चित करने के लिए अपने जीवन में स्वस्थ गतिविधियों को शामिल करने के लिए प्रोत्साहित किया गया। शारीरिक गतिविधियां कई गैर-संचारी और जीवन शैली से संबंधित रोगों को दूर रखने में सहायता करती हैं।
केंद्रीय स्वास्थ्य मंत्री ने कल एक ट्वीट कर सभी को इस पहल में हिस्सा लेने के लिए प्रोत्साहित किया था।
देश के विभिन्न हिस्सों से मेगा साइकिलिंग समारोहों की झलकियां
वर्तमान में देश 'आजादी का अमृत महोत्सव'  मना रहा है। इस दौरान भारत सरकार सभी नागरिकों के स्वास्थ्य और कल्याण को सुनिश्चित करने और इसे हमारे दैनिक जीवन का अभिन्न अंग बनाने की सोच को साकार करने के लिए विभिन्न कदम उठा रही है।
इस मेगा साइकिलिंग समारोह में संयुक्त सचिव श्री विशाल चौहान, डीजीएचएस डॉ. प्रोफेसर अतुल गोयल, एलएचएमसी के निदेशक डॉ. सुभाष गिरी, मंत्रालय के अन्य वरिष्ठ अधिकारियों के साथ-साथ एलएचएमसी के शिक्षक, कर्मचारी और छात्रों ने हिस्सा लिया।
प्रधानमंत्री कार्यालय
प्रधानमंत्री 25 मार्च को कर्नाटक का दौरा करेंगे
प्रधानमंत्री चिक्कबल्लापुर में श्री मधुसूदन साई इंस्टीट्यूट ऑफ मेडिकल साइंसेज एंड रिसर्च का उद्घाटन करेंगे
प्रधानमंत्री बेंगलुरु मेट्रो की वाइटफील्ड  से कृष्णराजपुरा मेट्रो लाइन का उद्घाटन करेंगे
यह मेट्रो लाइन आवागमन को और आसान बनाएगी तथा शहर में यातायात की भीड़ को कम करेगी
प्रधानमंत्री श्री नरेन्द्र मोदी 25 मार्च, 2023 को कर्नाटक का दौरा करेंगे। प्रधानमंत्री सुबह लगभग 10:45 बजे चिक्कबल्लापुर में श्री मधुसूदन साई इंस्टीट्यूट ऑफ मेडिकल साइंसेज एंड रिसर्च का उद्घाटन करेंगे। प्रधानमंत्री दोपहर करीब 1 बजे बेंगलुरु मेट्रो की वाइटफील्ड  से कृष्णराजपुरा मेट्रो लाइन का उद्घाटन करेंगे और मेट्रो में सवारी भी करेंगे।
प्रधानमंत्री चिक्काबल्लापुर में
छात्रों को नए अवसरों का लाभ उठाने और इस क्षेत्र में सुलभ एवं सस्ती स्वास्थ्य सेवा प्रदान करने में मददगार साबित होने वाली एक पहल के तहत प्रधानमंत्री श्री मधुसूदन साई इंस्टीट्यूट ऑफ मेडिकल साइंसेज एंड रिसर्च  का उद्घाटन करेंगे। यह संस्थान श्री सत्य साई यूनिवर्सिटी फॉर ह्यूमन एक्सीलेंस द्वारा चिक्कबल्लापुर के मुद्देनहल्ली में सत्य साई ग्राम में स्थापित किया गया है। एक ग्रामीण क्षेत्र में स्थित और चिकित्सा शिक्षा एवं स्वास्थ्य सेवा के गैर-व्यावसायीकरण की दृष्टि से स्थापित, एसएमएसआईएमएसआर सभी को पूरी तरह से निःशुल्क चिकित्सा शिक्षा और गुणवत्तापूर्ण चिकित्सा देखभाल की सुविधा प्रदान करेगा। यह संस्थान शैक्षणिक वर्ष 2023 से अपना कामकाज शुरू कर देगा।
प्रधानमंत्री बेंगलुरू में
प्रधानमंत्री का देश भर में शहरी आवागमन के विश्वस्तरीय बुनियादी ढांचे के विकास पर विशेष ध्यान रहा है। इसी के अनुरूप, प्रधानमंत्री द्वारा बेंगलुरु मेट्रो फेज-2 के तहत रीच-1 विस्तार परियोजना की 13.71 किलोमीटर लंबी व्हाइटफील्ड  मेट्रो से कृष्णराजपुरा मेट्रो लाइन का उद्घाटन व्हाइटफील्ड  मेट्रो स्टेशन पर किया जाएगा। लगभग 4250 करोड़ रुपये की लागत से निर्मित, इस मेट्रो लाइन के उद्घाटन से बेंगलुरु में यात्रियों को एक स्वच्छ, सुरक्षित, तेज और आरामदायक यात्रा की सुविधा मिलेगी। इससे आवागमन में और आसानी होगी तथा शहर में यातायात की भीड़ कम होगी।
रक्षा मंत्रालय
मिशन सागर – II
आईएनएस ऐरावत के जरिये इरीट्रिया को खाद्य सहायता भेजी गई
मानवीय सहायत मिशन ‘सागर-II’ के तहत भारतीय नौसेना का पोत ऐरावत 06 नवंबर, 2020 को इरीट्रिया के मासवा बंदरगाह पहुंचा। प्राकृतिक आपदाओं और कोविड-19 महामारी से निपटने के लिए भारत सरकार मित्र विदेशी देशों को सहायता मुहैया करा रहा है और इसी के तहत उसने आईएनएस ऐरावत के जरिये इरीट्रिया के लोगों के लिए खाद्य सहायता भेजी है।
मिशन सागर-II को प्रधानमंत्री के एसएजीएआर  के दृष्टिकोण के साथ जोड़ा गया है। यह भारतीय नौसेना के साथ भारतीय समुद्री क्षेत्र  में एक भरोसेमंद साझेदार के रूप में भारत की स्थिति को दर्शाता है। सिद्धांत रूप में इसे समुद्री एजेंसी और समुद्री डोमेन फौरन प्रतिक्रिया देने के लिए जाना जाता है। यह मिशन भारत का उसके समुद्री पड़ोसियों के साथ संबंधों के महत्व को भी रेखांकित करता है और मौजूदा रिश्तों को और मजबूत बनाता है। रक्षा और विदेश मंत्रालय और भारत सरकार की अन्य एजेंसियों के साथ निकट समन्वय में भारतीय नौसेना इस मिशन को आगे बढ़ा रही है।
स्वदेश निर्मित आईएनएस ऐरावत को 19 मई 2009 को नौसेना के बेड़े में शामिल किया गया था। इस पोत को समुद्री और थल के लिहाज से प्राथमिक भूमिका अदा करने के अनुकूल तैयार किया गया है। यह मानवीय सहायता और आपदा राहत कार्यों के लिए भी अनुकूल है।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 160.58 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 12.79 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,60,58,13,745
|
|
शेष टीके
|
|
12,79,45,321
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की 160.58 करोड़ से अधिक  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 12.79 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
प्रधानमंत्री कार्यालय
प्रधानमंत्री की 'बांग्लादेश के प्रधानमंत्री की भारत की आधिकारिक यात्रा के दौरान' द्विपक्षीय परियोजनाओं के वीडियो उद्घाटन पर टिप्पणी
Your Excellency, Prime Minister Sheikh Hasina,
Excellencies,
Friends,
नमस्कार।
शबाइके शारोदीयो शुभेच्छा।
मुझे खुशी है कि Prime Minister शेख हसीना जी के साथ तीन और bilateral projects का उद्घाटन करने का मौका मुझे मिला है। पिछले एक साल में, हमने वीडियो लिंक से 9 projects को लान्च किया। आज के तीन projects को जोड़कर एक साल में हमने एक दर्जन joint projects लांच किए हैं। इस उपलब्धि पर मैं दोनों देशों के अधिकारियों और सभी नागरिकों को बहुत-बहुत बधाई देता हूं।
आज की ये तीन परियोजनाएं तीन अलग-अलग क्षेत्रों में हैं:— LPG import, vocational training और social facility. लेकिन इन तीनों का उद्देश्य एक ही है। और वो है - हमारे नागरिकों के जीवन को बेहतर बनाना। यही भारत-बांग्लादेश संबंधों का मूल-मंत्र भी है। भारत- बांग्लादेश साझेदारी का आधार है कि हमारी मित्रता से हर नागरिक का विकास सुनिश्चित हो।
बांग्लादेश से bulk LPG की supply दोनों देशों को फायदा पहुंचाएगी। इससे बांग्लादेश में exports, income और employment भी बढ़ेगा। ट्रॉन्सपोर्टेशन दूरी पंद्रह सौ किमी. कम हो जाने से आर्थिक लाभ भी होगा और पर्यावरण को भी नुकसान कम होगा। दूसरा project- Bangladesh-India Professional Skill Development Institute, बांग्लादेश के औद्योगिक विकास के लिए कुशल मैनपावर और टेक्निशियन तैयार करेगा।
Excellencies,
Last but not the least, ढाका के रामकृष्ण मिशन में विवेकानंद भवन का project, जो दो महामानवों के ज़ीवन से प्ररेणा लेता है। हमारे समाजों और मूल्यों पर स्वामी रामकृष्ण परमहंस और स्वामी विवेकानंद का अमिट प्रभाव है।
बांग्ला संस्कृति की उदारता और खुली भावना की तरह ही इस मिशन में भी सभी पन्थों को मानने वालों के लिए स्थान है। और यह मिशन हर सम्प्रदाय के उत्सव को समान रूप से मनाता है। भवन में 100 से अधिक यूनिवर्सिटी छात्रों और research scholars के रहने की व्यवस्था की गई है।
Excellency,
भारत बांग्लादेश के साथ अपनी साझेदारी को प्राथमिकता देता है। हमें गर्व है कि भारत-बांग्लादेश संबंध दो मित्र पड़ौसी देशों के बीच सहयोग का पूरी दुनिया के लिए एक बेहतरीन उदाहरण है। मुझे खुशी है कि हमारी आज की बातचीत से हमारे संबंधों को और भी ऊर्जा मिलेगी।
जय हिन्द! जय बांग्ला! जय भारत-बांग्ला बंधुत्व!
धन्यवाद।
संसदीय कार्य मंत्रालय
केंद्रीय संसदीय कार्य मंत्री श्री प्रह्लाद जोशी का वक्तव्य
यह अत्यंत आश्चर्यजनक के साथ-साथ बेहद दुर्भाग्यपूर्ण भी है कि विपक्षी दलों के सांसद, विशेषकर कांग्रेस पार्टी के वरिष्ठ सदस्य राज्यसभा में हाल ही में समाप्त हुए सत्र में जो कुछ भी हुआ, उससे जुड़ी सर्वविदित सच्चाई से पूरी तरह भटक गए हैं। ऐसा लगता था कि विपक्षी दलों की एकमात्र मंशा सदन की कार्यवाही बाधित करने की ही थी। हमारे देश की जनता और यहां तक कि इतिहास भी इस बात का गवाह है कि विपक्षी दलों ने सदन की बैठकों में भारी शोर-शराबा और अनुशासनहीनता करने को अब एक तरह से प्रथा ही बना दिया है। दरअसल, विपक्षी दल सदन की कार्यवाही नहीं चलने देने के लिए हर हथकंडा अपनाते हुए दिख रहे हैं। यह उस समय बेहद दुर्भाग्यपूर्ण प्रतीत हुआ जब विपक्षी दलों के कुछ सदस्यों ने लोकतंत्र के मंदिर को नुक्कड़ की लड़ाई के रंगमंच में बदल दिया।
विपक्ष के व्यवहार से अत्यंत क्षुब्ध राज्यसभा के सभापति ने सदन में गतिरोध को तोड़ने के लिए विपक्षी दलों से संपर्क साधा। लेकिन विपक्षी दल सदन में भारी शोरगुल करने से बाज नहीं आए और वे उस दौरान जो भी कह रहे थे वह अस्पष्ट होने के साथ-साथ विरोधाभासी भी थे। सुलह का मूड कुछ हद तक दिखाने के बावजूद उनमें दोहरापन स्पष्ट नजर आ रहा था। जब सभापति ने अत्यंत शांत मन से उनसे संपर्क साधा, तो उनकी प्रतिक्रिया से यह साफ साबित हो गया था कि सुलह वार्ता के पीछे मुख्य इरादा यही था कि सदन की कार्यवाही किसी भी सूरत में न चले। अब किसी भी तरह से ठीक विपरीत माहौल बनाने के लिए कांग्रेस पार्टी के वरिष्ठ सदस्य जैसे कि श्री जयराम रमेश एक संवैधानिक प्राधिकरण राज्यसभा के सभापति के कामकाज पर सवाल उठाकर न केवल सच्चाई से मुंह मोड़ लेते हैं, बल्कि स्वयं लोकतंत्र का भी अहित करते हैं।
हम विपक्षी दलों के सदस्यों से अनुरोध करेंगे कि वे विपक्ष की अपनी भूमिका को पूरी शिष्टता के साथ स्वीकार करें, हमारे लोकतंत्र की सुचारू कार्यवाही में भाग लें और तथ्यात्मक एवं नैतिक रूप से गलत बयान न दें।
महिला एवं बाल विकास मंत्रालय
महिला और बाल विकास मंत्री ने "विश्व बाल श्रम निषेध दिवस - 2019" के अवसर पर बाल श्रमिकों का बचाव और पुनर्वास विषय पर राष्ट्रीय सम्मेलन का उद्घाटन किया
बाल मजदूरों के खिलाफ लड़ाई को 'जन आंदोलन' बनाने की आवश्यकता है: महिला और बाल विकास मंत्री श्रीमती स्मृति जुबिन ईरानी
केंद्रीय महिला और बाल विकास मंत्री श्रीमती स्मृति जुबिन ईरानी ने आज नई दिल्ली में "विश्व बाल श्रम निषेध दिवस - 2019" के अवसर पर बाल श्रमिकों के बचाव और उनके पुनर्वास के लिए मानक संचालन प्रक्रिया  पर राष्ट्रीय परामर्श कार्यशाला का उद्घाटन किया। राष्ट्रीय बाल अधिकार संरक्षण आयोग  ने एक दिवसीय कार्यशाला का आयोजन किया था। इस सम्मेलन में श्रम और रोजगार विभाग, महिला एवं बाल विकास विभाग, खान और भूविज्ञान विभाग, कानूनी मामले विभाग और राज्यों के बाल अधिकार संरक्षण आयोग  के वरिष्ठ अधिकारी तथा सभी राज्यों / केंद्र शासित प्रदेशों के नोडल अधिकारी उपस्थित थे।
प्रतिभागियों को संबोधित करते हुए महिला और बाल विकास मंत्री ने एनसीपीसीआर, महिला और बाल विकास तथा रेल मंत्रालय द्वारा बच्चों के बचाव और पुनर्वास के लिए किए गए प्रयासों की सराहना की। उन्होंने बाल श्रम के मुद्दे पर समाज को संवेदनशील बनाने में विभिन्न राज्य सरकारों की भूमिका की भी प्रशंसा की। मंत्री महोदया ने कहा कि बाल कल्याण समितियों  को मजबूत करने और जिला नोडल अधिकारियों के लिए प्रशिक्षण मॉड्यूल तैयार करने की आवश्यकता है। श्रीमती स्मृति ईरानी ने सुझाव दिया कि यह सुनिश्चित किया जाना चाहिए कि बचाए गए बच्चे को स्वस्थ वातावरण मिले और उसे दोबारा बाल मजदूरी के लिए मजबूर नहीं किया जाए। मंत्री महोदया ने कहा कि बाल श्रम जैसे कलंक को तभी मिटाया जा सकता है जब 'बाल श्रम' के खिलाफ लड़ाई एक जन आंदोलन या लोगों का आंदोलन बन जाए। उन्होंने आरडब्ल्यूए और बाजार संघों जैसी आस-पास की संस्थाओं से इस अभियान में शामिल होने का आग्रह किया। उन्होंने कहा, ‘एक बच्चे को नौकरी पर रखना सामाजिक शर्म की बात होनी चाहिए’।
कार्यशाला के दौरान एनसीपीसीआर के अध्यक्ष श्री प्रियांक कानूनगो ने कहा कि मानक संचालन प्रक्रिया तैयार करने के लिए परामर्श एक सही कदम है। इससे बच्चों के बचाव और उनके पुनर्वास की प्रक्रिया को सुव्यवस्थित करने में मदद मिलेगी। उन्होंने यह भी कहा कि एसओपी विधायी संमिलन तैयार करने में मदद करेगा।
बाल श्रम में लगे बच्चों के बचाव और उनके पुनर्वास से जुड़ी एजेंसियों और बच्चों की चुनौतियों को ध्यान में रखते हुए एनसीपीसीआर “बाल मजदूरों के बचाव और पुनर्वास” पर एक मानक संचालन प्रक्रिया विकसित कर रहा है।
महिला और बाल विकास मंत्रालय बच्चों के समग्र विकास के लिए अनुकूल समाज तैयार करने के लिए प्रतिबद्ध है।
सूचना और प्रसारण मंत्रालय
न्यूजऑनएयर रेडियो लाइव-स्ट्रीम इंडिया की रैंकिंग
उत्तर प्रदेश में मतदान के कारण लखनऊ ऑल इंडिया रेडियो में लोकप्रिय
नवीनतम न्यूजऑनएयर रैंकिंग में 10 शीर्ष शहरों में से एक लखनऊ के लोकप्रिय ऑल इंडिया रेडियो लाइव-स्ट्रीम, विविध भारती नेशनल, एआईआर लखनऊ, एफएम रेनबो लखनऊ, एआईआर वाराणसी, एफएम गोल्ड दिल्ली, एआईआर समाचार 24x7, एआईआर रागम, एआईआर आगरा, एआईआर छतरपुर और एआईआर विशाखापत्तनम हैं।
देश में शीर्ष शहरों की नवीनतम रैंकिंग में जहां न्यूजऑनएयर ऐप पर ऑल इंडिया रेडियो लाइव-स्ट्रीम सबसे लोकप्रिय हैं, पटना जयपुर को हटाकर 10 शीर्ष शहरों में शामिल हो गया है। जबकि पुणे, बेंगलुरु, दिल्ली एनसीआर, हैदराबाद और मुंबई लगातार 5 शीर्ष में बने हुए हैं, इसके बाद शीर्ष 10 की सूची में लखनऊ, अहमदाबाद, चेन्नई, कोलकाता और पटना का स्थान है।
भारत में शीर्ष एआईआर स्ट्रीम की रैंकिंग में आए प्रमुख परिवर्तन पहली बार शीर्ष 10 में देखे गए हैं जबकि एआईआर पुणे एफएम और रेनबो कन्नड़, कामनबिलु ने वापसी की है। एआईआर मलयालम, एफएम गोल्ड मुंबई और एआईआर त्रिशूर अब प्रतिष्ठित शीर्ष सूची में नहीं हैं।
ऑल इंडिया रेडियो की 240 से अधिक रेडियो सेवाएं न्यूजऑनएयर ऐप, प्रसार भारती के आधिकारिक ऐप पर लाइव-स्ट्रीम हैं। न्यूजऑनएयर ऐप पर ये ऑल इंडिया रेडियो स्ट्रीम्स के न केवल भारत में, बल्कि वैश्विक रूप से 85 से अधिक देशों में बड़ी संख्या में श्रोता हैं।
भारत के शीर्ष शहरों पर एक नजर डालें जहां न्यूजऑनएयर ऐप पर ऑल इंडिया रेडियो लाइव-स्ट्रीम सबसे लोकप्रिय हैं और उनके श्रोताओं में आया मासिक परिवर्तन नीचे देखा जा सकता है। आप भारत में न्यूजऑनएयर ऐप पर शीर्ष ऑल इंडिया रेडियो लाइव-स्ट्रीम का पता लगा सकते हैं जिनका शहर-वार विवरण भी दिया गया है। ये रैंकिंग 1 फरवरी से 28 फरवरी 2022 तक के आंकड़ों पर आधारित हैं।
अधिक जानकारी के लिए यहां क्लिक करें
रक्षा मंत्रालय
दिग्लीपुर और लैंडफॉल द्वीप पर स्वर्णिम विजय वर्ष विजय ज्योति
प्रमुख बातें:
- अंडमान निकोबार कमान के जॉइंट सर्विसेज़ साइकल अभियान का समापन दिगलीपुर में
- टीम ने भारतीय नौसेना के जहाज कोहासा के कैप्टन सतीश मिश्रा को विजय ज्योति सौंपी
- दिग्लीपुर और आसपास के गांवों की गलियों से गुजरी ज्योति
- भारतीय नौसेना के एलसीयू 58 में 60 किलोमीटर जहाज पर यात्रा के बाद लैंडफॉल द्वीप के तट पर पहुंची
अंडमान और निकोबार कमान का जॉइंट सर्विसेज साइकिल अभियान, स्वर्णिम विजय वर्ष विजय ज्योति के साथ दिनांक 9 अगस्त, 2021 को डिगलीपुर में समाप्त हुआ। साइकिल चालकों ने पांच दिनों से अधिक समय तक 350 किलोमीटर की दूरी तय की और अभियान का समापन करते हुए स्पोर्ट्स स्टेडियम, डिगलीपुर पहुंचे।
स्टेडियम में भारतीय नौसेना के पोत कोहासा के कमांडिंग ऑफिसर कैप्टन सतीश मिश्रा ने पूरे सैन्य सम्मान के साथ विक्ट्री फ्लेम की अगवानी की। इस कार्यक्रम में उत्तरी अंडमान के सहायक आयुक्त श्री शैलेंद्र कुमार और डीएसपी डिगलीपुर श्री आर. के. शर्मा ने भाग लिया।
ज्योति को बाद में डिगलीपुर और आसपास के गांवों - एरियल बे, दुर्गापुर, शिबपुर और कालीपुर की प्रमुख सड़कों से ले जाया गया। ज्योति के महत्व और 1971 के युद्ध पर प्रकाश डालने वाले पोस्टर एवं बैनर निवासियों के बीच वितरित किए गए।
भारतीय नौसेना लैंडिंग क्राफ्ट यूटिलिटी  58, आईएनएस सरयू और आईएन एलसीयू 54 के साथ ज्योति डिगलीपुर से रवाना हुई और ख़राब मौसम वाले समुद्र में 60 किलोमीटर की दूरी तय करने के बाद लैंडफॉल द्वीप के तट पर पहुंच गई।
लैंडफॉल द्वीप अंडमान और निकोबार द्वीप श्रृंखला का सबसे उत्तरी द्वीप है। ज्योति अंडमान एवं निकोबार द्वीपों के समुद्र में अपनी समुद्री यात्रा के दौरान, अंडमान एवं निकोबार द्वीप समूह के भौगोलिक छोरों को छूती हुई गुजरेगी।
प्रधानमंत्री कार्यालय
प्रधानमंत्री ने मौलाना वहीदुद्दीन खान के निधन पर शोक जताया
प्रधानमंत्री श्री नरेन्द्र मोदी ने मौलाना वहीदुद्दीन खान के निधन पर शोक जताया।
श्री मोदी ने ट्वीट कर कहा, ‘मौलाना वहीदुद्दीन खान के निधन की खबर सुनकर दुखी हूं। धर्मशास्त्र और अध्यात्म के मामलों पर व्यापक जानकारी रखने के लिए उन्हें हमेशा याद किया जाएगा। सामुदायिक सेवा और सामाजिक सशक्तीकरण को लेकर उनमें जुनून था। उनके परिवार के लोगों और असंख्य शुभचिंतकों के प्रति मैं संवेदनाएं व्यक्त करता हूं। ईश्वर उनकी आत्मा को शांति दे।’
एसजी/एएम/एएस
(
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 189.48 करोड़ से अधिक टीके लगाए जा चुके हैं
भारत में सक्रिय मरीजों की संख्या 19,509 है
सक्रिय मामलों की दर 0.05 प्रतिशत है
स्वस्थ होने की वर्तमान दर 98.74 प्रतिशत
बीते चौबीस घंटों में 2,802 लोग स्वस्थ हुए,अब तक स्वस्थ हुए कुल लोगों की संख्या 4,25,44,689 है
पिछले 24 घंटों में 3,205 नए मामले सामने आए
दैनिक सक्रिय मामलों की दर 0.98 प्रतिशत है
साप्ताहिक सक्रिय मामलों की दर 0.76 प्रतिशत है
अब तक 83.89 करोड़ जांच की जा चुकी हैं,बीते चौबीस घंटों में 3,27,327 जांच की गई
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 200.33 करोड़ से अधिक टीके लगाए जा चुके हैं
12-14 आयु वर्ग में 3.80 करोड़ से अधिक टीके की पहली खुराक लगाई गई
भारत में कोरोना के सक्रिय मामले 1,43,654 हैं
पिछले 24 घंटों में 15,528 नए मामले सामने आए
स्वस्थ होने की वर्तमान दर 98.47 प्रतिशत
साप्ताहिक सक्रिय मामलों की दर 4.57 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 200.33 करोड़  से अधिक हो गया। इस उपलब्धि को 2,64,01,846 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.80 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,10,439
|
|
दूसरी खुराक
|
|
1,00,80,435
|
|
प्रीकॉशन खुराक
|
|
60,46,019
|
|
अग्रिम पंक्ति के कर्मी
|
|
पहली खुराक
|
|
1,84,27,814
|
|
दूसरी खुराक
|
|
1,76,53,682
|
||
|
प्रीकॉशन खुराक
|
|
1,15,24,159
|
|
12-14 वर्ष आयु वर्ग
|
|
पहली खुराक
|
|
3,80,72,341
|
|
दूसरी खुराक
|
|
2,63,53,877
|
|
15-18 वर्ष आयु वर्ग
|
|
पहली खुराक
|
|
6,08,73,139
|
|
दूसरी खुराक
|
|
5,01,97,765
|
|
18-44 वर्ष आयु वर्ग
|
|
पहली खुराक
|
|
55,89,43,347
|
|
दूसरी खुराक
|
|
50,61,59,573
|
|
प्रीकॉशन खुराक
|
|
74,42,441
|
|
45-59 वर्ष आयु वर्ग
|
|
पहली खुराक
|
|
20,35,77,575
|
|
दूसरी खुराक
|
|
19,46,30,222
|
|
प्रीकॉशन खुराक
|
|
54,45,034
|
|
60 वर्ष से अधिक आयु वर्ग
|
|
पहली खुराक
|
|
12,73,67,539
|
|
दूसरी खुराक
|
|
12,16,14,534
|
|
प्रीकॉशन खुराक
|
|
2,85,35,322
|
|
प्रीकॉशन खुराक
|
||
|
5,89,92,975
|
|
कुल
|
|
|
|
2,00,33,55,257
भारत में सक्रिय मामले आज 1,43,654 हैं। सक्रिय मामले, कुल पॉजिटिव मामलों के 0.33 प्रतिशत हैं।
नतीजतन, भारत में स्वस्थ होने की दर 98.47 प्रतिशत है। पिछले 24 घंटों में 16,113 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,31,13,623 हो गई है।
बीते 24 घंटे में कोरोना के 15,528 नए मामले सामने आएं।
पिछले 24 घंटों में कुल 4,68,350 जांच की गई हैं। भारत ने अब तक कुल 87.01 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 4.57 प्रतिशत है और दैनिक रूप से पुष्टि वाले मामलों की दर 3.32 प्रतिशत है।
वित्त मंत्रालय
अधिसूचना संख्या 48/2023-सीमा शुल्क 
सीमाशुल्क अधिनियम, 1962  की धारा 51क की उपधारा  के तहत प्रदत शक्तियों का प्रयोग करते हुए, केन्द्रीय अप्रत्यक्ष कर एवं सीमाशुल्क बोर्ड, इस बात से संतुष्ट होते हुए कि ऐसा करना आवश्यक और समीचीन है, एतदद्वारा, अधिसूचना संख्या 19/2022-सीमाशुल्क , जिसे का.आ. 1512 दिनांक 30 मार्च 2022 के तहत भारत के राजपत्र, असाधारण, के भाग II खंड 3, उपखंड  में प्रकाशित किया गया था, में और आगे भी निम्नलिखित संशोधन करता है, यथा,-
उक्त अधिसूचना में, पैरा 2 में, '1 जुलाई, 2023', शब्दों के स्थान पर '1 अक्टूबर, 2023 ', शब्दों को प्रतिस्थापित किया जायेगा।
नोट: मूल अधिसूचना संख्या 19/2022-सीमाशुल्क दिनांक 30 मार्च, 2022, को का. आ. 1512 दिनांक 30 मार्च, 2022 के तहत भारत के राजपत्र, असाधारण, के भाग II, खंड 3, उपखंड II में प्रकाशित किया गया था और अधिसूचना संख्या 48/2022-सीमाशुल्क दिनांक 31 मई, 2022 जिसे का. आ. 2494 दिनांक 31 मई, 2022 के तहत भारत के राजपत्र, असाधारण, के भाग II, खंड 3, उपखंड II में प्रकाशित किया गया था, अधिसूचना संख्या 99/2022 -सीमाशुल्क दिनांक 29 नवंबर, 2022 जिसे का. आ. 5540 दिनांक 29 नवम्बर, 2022 के तहत भारत के राजपत्र, असाधारण, के भाग II, खंड 3, उप खंड II में प्रकाशित किया गया था, अधिसूचना सं. 19/2023-सीमाशुल्क , दिनांक 30 मार्च, 2023 जिसे का.आ. 1529 , दिनांक 30 मार्च, 2023 के तहत भारत के राजपत्र, असाधारण, के भाग II, खंड 3, उपखंड II में प्रकाशित किया गया था और अधिसूचना संख्या 30/2023 -सीमाशुल्क दिनांक 26 अप्रैल, 2023 जिसे का. आ. 1934 दिनांक 26 अप्रैल, 2023 के तहत भारत के राजपत्र, असाधारण, के भाग II, खंड 3, उप-खंड  में प्रकाशित किया गया था, , द्वारा संशोधित किया गया था |
प्रधानमंत्री कार्यालय
प्रधानमंत्री ने भगवान बिरसा मुंडा की पुण्यतिथि पर उन्हें श्रद्धांजलि अर्पित की
प्रधानमंत्री श्री नरेन्द्र मोदी ने भगवान बिरसा मुंडा की पुण्यतिथि पर उन्हें श्रद्धांजलि अर्पित की है।
अपने एक ट्वीट में, प्रधानमंत्री ने कहा;
“भगवान बिरसा मुंडा जी की पुण्यतिथि पर उन्हें कोटि-कोटि नमन। उन्होंने विदेशी हुकूमत के खिलाफ संघर्ष में अपना सर्वस्व न्योछावर कर दिया। आदिवासी समुदाय के उत्थान के लिए उनके समर्पण और सेवाभाव को कृतज्ञ राष्ट्र सदैव याद रखेगा।”